**Månedsrapport Smørblomsten- august 2025**

Fagområde: nærmiljø og samfunn

Vi håper alle har hatt en fin sommer og ønsker velkommen til et nytt barnehageår!

På avdelingen har vi fått et nytt barn fra småbarnsavdelingen Skogstjerna og er dermed en

barnegruppe på 16 barn. Personalgruppen på avdelingen er lik som tidligere med Nina,

Kari Ann, Nina H og Vilde. Simen som har jobbet som ekstraressurs har sluttet hos oss og

begynt å studere. Emil som har vært vikar i barnehagen har overtatt denne stillingen i 80%.

Denne måneden har vi brukt tid på å bli godt kjent med hverandre. Vi har vært sammen i

både mindre og større grupper. Ved å dele barnegruppen i to gjennom dagen er hensikten å

gi barna mer ro og økt trygghet i mindre grupper, samt tilpasse aktiviteter ut ifra alder. Ved å

være tilstedeværende, lekende og trygge voksne gir vi rom for å skape nye relasjoner

og forsterke etablerte relasjoner.

Gode rutiner og det å bli kjent med dagsrytmen har vært et fokus for å skape en forutsigbar

og trygg hverdag for barna. Områder dette gjelder er for eksempel måltid, av- og påkledning,

hvilestund/soving og bleieskift/dobesøk. Rutinene vil tilpasses og endres ved behov ut ifra

årets barnegruppe.

Hilsen Smørblomsten!